钦定古今图书集成/明伦汇编/官常典/第731卷 > 郭斌
## 钦定古今图书集成/明伦汇编/官常典/第731卷 > 郭斌

按《元史按竺迩传》：金将郭斌自凤翔突围出保金兰、
定、会四州。至是命按竺迩往取之，围斌于会州，食尽将走，败之。子城门兵入城巷战，死伤甚众。斌手剑驱
其妻子聚一室焚之，已而自投火中。有女奴自火中
抱儿出，泣授人曰：“将军尽忠，忍使绝嗣，此其儿也，幸
哀而收之。”言毕，复赴火死。按竺迩闻之恻然，命保其
孤。